CELEX: 62011TN0641
Language: mt
Date: 2011-12-08 00:00:00
Title: Kawża T-641/11: Appell ippreżentat fit- 8 ta’ Diċembru 2011 minn Harald Mische kontra s-sentenza mogħtija fid- 29 ta’ Settembru 2011 mit-Tribunal għas-Servizz Pubbliku fil-Kawża F-70/05, Mische vs Il-Kummissjoni

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/30
            
         Appell ippreżentat fit-8 ta’ Diċembru 2011 minn Harald Mische kontra s-sentenza mogħtija fid-29 ta’ Settembru 2011 mit-Tribunal għas-Servizz Pubbliku fil-Kawża F-70/05, Mische vs Il-Kummissjoni
   (Kawża T-641/11)
   2012/C 49/54
   Lingwa tal-kawża: l-Ingliż
   
      Partijiet
   
   
      Appellant: Harald Mische (Brussell, il-Belġju) (rappreżentant: R. Holland, J. Mische and M. Velardo, avukati)
   
      Partijiet oħra fil-proċedura: Il-Kummissjoni Ewropea u Il-Kunsill tal-Unjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tad-29 ta’ Settembru 2009 fil-Kawża F-70/05 u, sa fejn huwa possibbli, tagħti s-sentenza, abbażati tal-fatti quddiem il-Qorti Ġenerali, u:
            
         
               —
            
            
               tannulla d-deċiżjoni tal-Kummissjoni tal-11 ta’ Novembru 2004 sa fejn tiddetermina l-għoti ta’ grad tal-appellant;
            
         
               —
            
            
               tikkundanna lill-Kummissjoni biex tikkumpensa kwalunkwe dannu kkawżat (inklużi danni lill-karriera tiegħu, tagħtih remunerazzjoni ġusta u regolari, danni morali, bl-interessi moratorji, eċċ.);
            
         
               —
            
            
               tikkundanna lill-Kummissjoni għall-ispejjes ta’ dawn il-proċeduri u ta’ dawk quddiem it-Tribunal għas-Servizz Pubbliku.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tlett aggravji.
   
               (1)
            
            
               L-ewwel aggravju huwa bbażat fuq il-fatt li t-Tribunal għas-Servizz Pubbliku b’mod żbaljat naqas li jeżamina l-motiv ta’ ksur tal-Artikolu 41(1) tal-Karta tad-Drittijiet Fundamentali tal-Unjoni Ewropea, kif ukoll tal-Artikolu 41(3) marbuta mad-dritt għall-kumpens għad-danni, jiġifieri l-kundizzjonijiet tagħha ta’ “ġustizzja” u “tempestività” fil-ġestjoni tal-affarijiet tal-appellant fir-rigward ta’ numru ta’ sitwazzjonijiet fattwali, għalkemm tali motiv ta’ ksur ġie espliċitament imqajjem.
            
         
               (2)
            
            
               It-tieni aggravju huwa bbażat fuq il-fatt li t-Tribunal għas-Servizz Pubbliku bi żball iddikjara bħala inammissibbli l-motiv ta’ ksur tal-Artikolu 5(5) tar-Regolamenti tal-Persunal (1) bil-kundizzjonijiet legali speċifiċi tiegħu li jipprovdi li mhux biss ugwali, iżda, fil-fatt, “[k]ondizzjonijiet identiċi għar-reklutaġġ u s-servizz ta’ karriera għandhom japplikaw għall-uffiċjali kollha ta’ l-istess grupp tal-funzjoni”.
            
         
               (3)
            
            
               It-tielet aggravju huwa bbażat fuq l-fatt li t-Tribunal għas-Servizz Pubbliku bi żball naqas milli jikkunsidra l-kontinwità akkwistata legalment tal-karriera ta’ ex membru tal-persunal temporanju, kif iċċarat mill-Qorti tal-Ġustizzja fil-ġurisprudenza riċenti tagħha (Kawża C-177/10). Barra minn hekk, it-Tribunal għas-Servizz Pubbliku b’mod żbaljat iddikjara bħala inammissibbli l-eċċezzjoni ta’ illegalità tal-Artikolu 5(4) tal-Anness XIII tar-Regolamenti tal-Persunal bl-argument li l-appellant ma kienx ġie mogħti grad taħt din id-dispożizzjoni.
            
         
      (1)  Ir-Regolament tal-Kunsill (KE, EURATOM) Nru 723/2004, tat-22 ta’ Marzu 2004, li jemenda r-Regolamenti tal-Persunal tal-uffiċjali tal-Komunitajiet Ewropej u l-Kondizzjonijiet tal-Impjieg ta’ ħaddiema oħra tal-Komunitajiet Ewropej (ĠU Edizzjoni Speċjali bil-Malti, Kapitolu 1 Vol. 2, p. 130).